钦定古今图书集成/方舆汇编/边裔典/第028卷 > 魏
## 钦定古今图书集成/方舆汇编/边裔典/第028卷 > 魏

### 明帝太和四年新罗柰解王薨助贲王立

按《魏志》不载　按《朝鲜史略》。“新罗柰解王在位三十
五年薨。婿助贲王立。”〈魏太和四年〉助“贲《伐休王》太子《骨正》
子。”

### 少帝正始八年助贲王薨沾解王立

按《魏志》不载　按《朝鲜史略》。“新罗助贲王在位十八
年薨。弟沾解王立。”〈魏正始八年〉封父《骨正》为《立神葛文王》。
《新罗》追封王皆曰《葛文王》。《倭国》主使《葛耶右》聘新罗。
王使昔《于老》傧之于老，戏言：“早晚以汝王为盐奴，王
妃为爨婢。”倭主闻之，遣将伐《新罗》。《于老》以由己致寇，
单骑赴《倭》军谢。倭人执之烧杀之。后倭使来，《于老》妻
请王私飨之。及其醉，使人执而焚之。

### 少帝景元二年新罗沾解王在位十五年薨味邹王立

按《魏志》不载　按《朝鲜史略》。“新罗沾解王在位十五
年薨。味邹王立。”〈魏景元二年〉王姓《金阏智》七世孙《助贲王》
以女妻之。王薨无嗣。国人立之。《新罗》以伊餐良夫为
《舒弗邯》，兼知内外兵马事。